
R E F E R A T    D E   A P R O B A R E 
 privind aprobarea Organigramei şi  Statului de funcţii
 ale  Spitalului  Municipal Brad 

	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui spital este o necesitate şi o prioritate a administrației publice locale de care trebuie să ţinem seama permanent.
	Urmare adresei nr. 3381/19.05.2022, înregistrată la Primăria Municipiului Brad sub nr. 30121/19.05.2022, am inițiat prezentul proiect de hotărâre prin care am propus aprobarea Organigramei și a Statului de funcții ale Spitalului Municipal Brad.
	Se impune aprobarea unei noi Organigrame și a unui nou Stat de funcții ale Spitalului Municipal întrucât au intervenit următoarele modificări:
- mutarea postului de la poziția 66 din Statul de funcții – medic specialist ORL din cadrul Secţiei Chirurgie Generală și transformarea lui într-un post de medic primar medicină de familie cu competenţe în urgenţe prespitaliceşti în cadrul Compartimentului Primiri Urgenţe, la poziţia nr. 182 a noului Stat de funcţii, având în vedere necesitatea organizării examenului şi ocuparea lui în conformitate cu prevederile Legii  nr. 70 din 28 martie 2022 privind reglementarea statutului personalului care, în perioada stării de alertă sau a situaţiilor de risc epidemiologic şi biologic, determinate de pandemia de COVID-19, a fost încadrat pe perioadă determinată, precum şi pentru modificarea şi completarea unor acte normative, precum și ale Ordinului Ministerului Sănătăţii nr. 1.168 din 15 aprilie 2022 privind aprobarea Regulamentului de organizare şi desfăşurare a examenului pentru ocuparea posturilor pe perioadă nedeterminată, pentru personalul care a ocupat fără concurs posturi de execuţie, pe perioadă determinată, în perioada stării de alertă sau a situaţiilor de risc epidemiologic şi biologic;
     	- transformarea postului de medic rezident an I medicină de urgenţă de la poziția nr. 12- MEDICI REZIDENŢI a Statului de funcţii, în post de medic rezident an I psihiatrie pediatrică la poziția nr. 12- MEDICI REZIDENŢI a noului Stat de funcții.
   Menţionez că modificările făcute Statului de funcţii al Spitalului Municipal Brad modifică Organigrama aprobată prin H.C.L nr. 202/2021 și respectă prevederile Ordinului nr. 1.224 din 16 septembrie 2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare.
    Urmare acestor modificări, am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local al Municipiului Brad nr. 202/2021.
	În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile art. 180 alin.1 lit. d din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 4 alin. 3  din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. 1 lit. b din OUG nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare,  ale H.G.  nr. 935/2019 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare,  precum și ale art. 107 alin.1 și alin. 2, art.41 alin.3 lit. f din  Legea nr. 53/2003 – Codul Muncii, republicată, cu modificările şi completările ulterioare.

